170 HISTORIA VIT^E ET MORTIS. 



aliqua dierum, minus aucto pondere : aliud ex frusto 

 carnis diutius manente non putrefacto ; aliud ex 

 vitro calendar! rainori spatio reciprocante ; de his 

 et similibus amplius inquiratur. 



30. Aeris non tantum bonitas aut puritas, verum 

 etiam aequalitas quoad longasvitatem spectatur. Col- 

 Hum et vallium varietas, aspectui et sensui grata, 

 longagvitati suspecta ; at planities modice sicca, nee 

 tamen riimis sterilis aut arenosa, nee prorsus sine 

 arboribus et umbra, diuturnitati vita3 magis com- 

 moda. 



31. Inaequalitas aeris (ut jam dictum est) in loco 

 mansionis mala ; verum mutatio aeris in peregrina- 

 tione, postquam quis assueverit, bona ; unde et mag- 

 ni peregrinatores longaevi fuere : similiter etiam 

 longaevi, qui in tuguriolis suis, eodem loco, perpetuo 

 vitam degerunt ; aer enim assuetus minus consum- 

 mit, at mutatus magis alit et reparat. 



32. Ut series et numerus successionum ad diu- 

 turnitatem aut brevitatem vitae nihil est (ut jam 

 diximus), ita conditio immediata parentum, tarn ex 

 parte patris, quam matris, proculdubio multum 

 potest. Alii siquidem generantur ex senibus, alii 

 ex adolescentulis, alii ex viris aetate justiore ; item 

 alii a patribus cum sani fuerint et bene dispositi ; 

 alii a morbidis et languidis ; item alii a repletis et 

 ebriis, alii post somnum et horis matutinis ; item 

 alii post longam intermissionem veneris, alii post 

 venerem repetitam ; item alii flagrante amore pa- 

 trum (ut fit plerumque in spuriis), alii defervescente, 

 ut in conjugiis diuturnis. Eadem etiam ex parte 



